|  |  |  |
| --- | --- | --- |
|  |  |  |
|  |  |  |
|  |   |  |

**REPUBLIKA HRVATSKA**

**KARLOVAČKA ŽUPANIJA**

**GRAD DUGA RESA**

**GRADSKO VIJEĆE**

KLASA: 321-01/21-01/01

UR. BROJ: 2133/03-03/02-21-2

Duga Resa, 28. prosinca 2021. godine Temeljem članka 69. stavka 4. Zakona o šumama (Narodne novine br. 68/18, 115/18, 98/19 i 32/20, 145/20) i članka 47. Statuta Grada Duge Rese (“Službeni glasnik Grada Duge Rese” 6/18 – pročišćeni tekst, 2/20, 2/21), Gradsko vijeće Grada Duge Rese na 6. sjednici održanoj dana 28. prosinca 2021. godine donijelo je

 **PROGRAM UTROŠKA SREDSTAVA ŠUMSKOG DOPRINOSA ZA 2022. GODINU**

Članak 1.

Pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti) plaćaju jedinicama lokalne samouprave šumski doprinos u odnosu na prodajnu cijenu proizvoda na panju.

Članak 2.

Programom utroška sredstava šumskog doprinosa za 2022. godinu utvrđuje se namjena korištenja i kontrola utroška sredstava šumskog doprinosa koji se plaća u visini od 10 % jedinicama lokalne samouprave sa statusom potpomognutih područja utvrđenih posebnim propisom kojim se uređuje upravljanjem regionalnim razvojem i jedinicama lokalne samouprave u brdsko-planinskim područjima utvrđenim posebnim propisom, dok se šumski doprinos u ostalim jedinicama lokalne samouprave plaća u visini od 5%.

Članak 3.

Sredstva šumskog doprinosa uplaćuju se na žiro račun Proračuna Grada Duge Rese IBAN broj HR9024000081809900000 a koriste se isključivo za financiranje izgradnje i održavanja komunalne infrastrukture.

Članak 4.

U Proračunu Grada Duge Rese za 2022. godinu planirana su sredstva šumskog doprinosa u iznosu 1.000,00 kuna.

Sredstva iz prethodnog stavka koristit će se za financiranje izgradnje objekata i uređaja komunalne infrastrukture sukladno Programu građenja komunalne infrastrukture u 2022. godini.

Članak 5.

Ova Odluka stupa na snagu osmog dana od dana objave u „Službenog glasniku Grada Duge Rese“, a primjenjuje se od 1. 1. 2022. godine

 PREDSJEDNIK GRADSKOG VIJEĆA:

 Miroslav Furdek, dr.med.

**Dostaviti:**

1. **Ured državne uprave u Karlovačkoj županiji**

 **Vraniczanijeva ulica 4, Karlovac**

1. **Upravni odjel za proračun, financije,**

 **javne prihode i gradsku riznicu,**

1. **Objava i web stranica Grada,**
2. **Dokumentacija, 3x**
3. **Pismohrana.**